ການພົບປະປະຈຳປີລະຫວ່າງລັດຖະມົນຕີຊ່ວຍວ່າການການຕ່າງປະເທດຫວຽດນາມ-ຈີນ
ທ່ານ ເລຮ່ວາຍຈູງ, ລັດຖະມົນຕີຊ່ວຍວ່າ
ການກະຊວງການຕ່າງປະເທດຫວຽດນາມ
(ພາບ: ອິນເຕີແນັດ)
ໃນລະຫວ່າງວັນທີ 16 -17/4, ຢູ່ນະຄອນ ໂຮ່ຈີມິນ ແລະ ຟູ໋ກວົກ, ທ່ານ ເລຮ່ວາຍຈູງ, ລັດຖະມົນຕີຊ່ວຍວ່າການກະຊວງການຕ່າງປະເທດຫວຽດນາມ ໄດ້ດຳເນີນການພົບປະປະຈຳປີກັບທ່ານ ລຽວເຈິ໋ນໝີນ, ລັດຖະມົນຕີຊ່ວຍວ່າການກະຊວງການຕ່າງປະເທດ ຈີນ.
ທີ່ການພົບປະ, ສອງຝ່າຍຖືວ່າ, ໃນປີຜ່ານມາ, ການພົວພັນຄູ່ຮ່ວມມື, ຮ່ວມມືຍຸດທະສາດຮອບດ້ານ ຫວຽດນາມ - ຈີນ ສືບຕໍ່ພັດທະນາຢ່າງຕັ້ງໜ້າ, ໃນໄລຍະຈະມາເຖິງ, ສອງຝ່າຍເຫັນດີເປັນເອກະພາບ ເພີ່ມທະວີການພົບປະແລກປ່ຽນຂັ້ນສູງ, ປັບປຸງຄວາມໄວ້ເນື້ອເຊື່ອໃຈດ້ານການເມືອງ, ເປີດກວ້າງການພົບປະແລກປ່ຽນມິດຕະພາບກັບປະຊາຊົນ; ຍູ້ແຮງການຮ່ວມມືຕ່າງຝ່າຍຕ່າງມີຜົນປະໂຫຍດ; ຄວບຄຸມ ແລະ ແກ້ໄຂສິ່ງທີ່ຍັງຄົງຄ້າງຢ່າງສົມເຫດສົມຜົນ. ສອງຝ່າຍເຫັນດີສືບຕໍ່ເສີມຂະຫຍາຍບົດບາດຂອງຄະນະກຳມະການປະສົມກ່ຽວກັບຊາຍແດນທາງບົກລະຫວ່າງ ຫວຽດນາມ - ຈີນ; ປະຕິບັດເປັນຢ່າງດີ ແລະ ດຳເນີນການສະຫຼຸບ5 ປີ ແຫ່ງການປະຕິບັດເອກະສານ 3 ສະບັບ ກ່ຽວກັບການຄຸ້ມຄອງຊາຍແດນທາງບົກ; ພ້ອມກັນຮັກສາສະຖຽນລະພາບ, ການຮ່ວມມື ແລະ ພັດທະນາຂອງເຂດຊາຍແດນສອງປະເທດ.
ສອງຝ່າຍໄດ້ແລກປ່ຽນຢ່າງກົງໄປກົງມາກ່ຽວກັບບັນຫາທະເລ, ເຫັນດີເປັນເອກະພາບຊຸກຍູ້ບັນດາກົນໄກເຈລະຈາທີ່ມີຢູ່ແລ້ວໃຫ້ບັນລຸຄວາມຄືບໜ້າ, ມານະພະຍາຍາມຜັນຂະຫຍາຍບັນດາໂຄງການຮ່ວມມືເຊິ່ງທັງສອງຝ່າຍໄດ້ຕົກລົງນຳກັນ.
(ແຫຼ່ງຄັດຈາກ VOV)